PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 24.03.1999

Nr.45


A V I Z 

asupra proiectului de Lege privind ratificarea Acordului 

între Guvernul României şi Guvernul Statului Israel pentru 

promovarea şi protejarea reciprocă a investiţiilor, semnat 

la Ierusalim la 3 august 1998.

                         În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind ratificarea Acordului între Guvernul României şi Guvernul Statului Israel pentru promovarea şi protejarea reciprocă a investiţiilor, semnat la Ierusalim la 3 august 1998, trimis cu adresa nr.45 din 1 martie 1999, înregistrată sub nr.130 /XVIII/11 din 2 martie 1999.  



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au luat în dezbatere proiectul de lege  menţionat mai sus, în şedinţa din 24 martie 1999. 



În urma dezbaterilor, constatând că proiectul de lege nu contravine prevederilor constituţionale, membrii comisiei au hotărât, cu majoritate de voturi, să îl avizeze favorabil, în forma adoptată de Senat, în şedinţa din 22 februarie 1999.



În raport de obiectul şi conţinutul său, proiectul de lege face parte din categoria legilor ordinare.

                      PREŞEDINTE,                                        SECRETAR, 

Emil Teodor Popescu                             Nicolae Grădinaru

red.Panoviciu Georgeta 

       cons. parlamentar

